क्रोएशिया ने लगातार तीन मैच फुल टाइम के बाद जीते: क्रोएशिया ने इस विश्व कप में लगातार तीसरा नॉक आउट मैच फुल टाइम के बाद जीता। इससे पहले उसने प्री-क्वार्टर फाइनल में डेनमार्क और क्वार्टर फाइनल में मेजबान रूस को पेनल्टी शूटआउट में हराया था। क्रोएशिया एक विश्व कप में तीन एक्सट्रा टाइम मैच खेलने वाला दूसरा देश बना। इससे पहले 1990 में इंग्लैंड ने ऐसा किया था। क्रोएशिया को 1998 विश्व कप के सेमीफाइनल में मेजबान फ्रांस के हाथों हार का सामना करना पड़ा था। वहीं इंग्लैंड का 1966 के बाद फाइनल खेलने का सपना टूट गया। वह 1990 के सेमीफाइनल में भी हार गया था।